ตำนานพระพุทธเจ้า เดอะซีรีส์

Gautama Buddha: The Series

ปกคลิปซีรีส์ซีซั่น 1 ตอนที่ 1

เหม เวชกร

อเล็กซานเดอร์ ต้นกล้า

บทความ "ประวัติพระพุทธเจ้า" ของ "เหม เวชกร"

**ตำนานพระพุทธเจ้า เดอะซีรีส์** เป็นซีรีส์ออนไลน์ที่มีเนื้อเรื่องที่อิงเนื้อหาเกี่ยวกับประวัติของ พระพุทธเจ้า ซีรีส์นี้ผลิตโดย T.K. Studio ออกอากาศสดทางยูทูปช่อง TK Dhamma Studio

ซีรีส์เรื่องนี้ออกอากาศตอนแรกเมื่อวันที่ 6 มีนาคม พ.ศ. 2564 ทางช่อง TK Dhamma Studio และออกอากาศในวันเสาร์-อาทิตย์ จนกว่าจะจบในทุกซีซั่น

อเล็กซานเดอร์ ต้นกล้า หนึ่งในโปรดิวเซอร์ของของรายการ ได้วางแผนสร้างรายการซีรีสิ์อนิเมะเพื่อเป็นภาคต่อซีรีส์เรื่องนี้ คือ ตำนานพระทีปังกรพุทธเจ้า และ อโศกมหาราช หลังจากออกอากาศซีรีส์เรื่องนี้จบครบ 2 ซีซั่น

## เรื่องย่อ

"ตำนานพระพุทธเจ้า" เรื่องนี้ แม้จะเป็นเพียงอนิเมชั่น 2 มิติ แต่เมื่อได้รับชมก็จะทำให้ความรู้สึกที่มีต่อพระพุทธศาสนา มิใช่เป็นเพียงแค่ความเชื่อที่เรายึดถือกันมาเท่านั้น แต่ยังก่อให้เกิดความศรัทธาอย่างมีเหตุผลและความรู้สึกปิติสุข เป็นความรู้สึกร่วมราวกับว่าเหตุการณ์ทั้งหมดเพิ่งจะเกิดขึ้น สรุปแล้ว การ์ตูนซีรีส์ "ตำนานพระพุทธเจ้า เดอะซีรีส์" เรื่องนี้ ไม่ได้สร้างขึ้นเพื่อเด็กและเยาวชนเท่านั้น แต่เป็นการ์ตูนของชาวพุทธและชาวโลกทุกคน

## นักพากย์

* อเล็กซานเดอร์ ต้นกล้า พากย์เป็น พระสัมมาสัมพุทธเจ้า, พญาวสวัตดีมาร
* คริสตัล เกด พากย์เป็น เจ้าชายสิทธัตถะ (วัยเด็ก)
* ซิลเวอร์ ฟอกซ์ และ พงศกร พรหมคุณ พากย์เป็น พระเจ้าสุทโธทนะ
* คริสตัล เกด พากย์เป็น พระนางมหาปชาบดีโคตมี
* โก๋ ไม้ตรี พากย์เป็น อสิตมุนี
* วี พากย์เป็น พระเจ้าปเสนทิโกศล, พระเจ้าอชาตศัตรู
* คริสตัล เกด พากย์เป็น พระนางยโสธรา
* ที ทีลัม พากย์เป็น พระเทวทัต, นายฉันนะ
* กมลธร มูลรังษี พากย์เป็น พระอานนท์
* ส้ม ไฮดร้า พากย์เป็น พระนางมหามายาเทวี, พระนางเวเทหิ
* เคพี พากย์เป็น นางสุชาดา, นางภัททกาปิลานี
* แบงค์ พากย์เป็น อภัยราชกุมาร

## รายชื่อตอน

บทความหลัก: รายชื่อตอนในตำนานพระพุทธเจ้า เดอะซีรีส์

 2 | N/A
 3 | N/A

## งานสร้าง

### แรงบันดาลใจ

**อเล็กซานเดอร์ ต้นกล้า** มองเห็นว่าซีรีส์ และการ์ตูนพุทธประวัติถูกถ่ายทอดในหลายรูปแบบ แต่ยังมีเนื้อหาอีกหลายส่วน ที่ยังไม่ถูกถ่ายทอด เช่น ประวัตินางวิสาขา, การล่มสลายของราชวงศ์ศากยะ, การสังคายนาพระไตรปิฎก เป็นต้น จึงเริ่มวางแผนสร้างอนิเมะซีรีส์ โดยเริ่มต้นทำในขณะที่อุปสมบทเป็นพระภิกษุ โดยพากย์เสียงเป็นองค์พระสัมมาสัมพุทธเจ้า และสร้างบทเพื่อนำเสนอ โดยอิงบทประพันธ์ทั้งหมดจากหนังสือชุด **พุทธประวัติ และ อัครสาวก** เขียนโดย **โอม รัชเวทย์** ทั้ง 11 เล่ม (เรียงตามลำดับเหตุการณ์) ได้แก่

1. พุทธประวัติ
2. พระอานนท์
3. พระนางพิมพา
4. พระราหุล
5. พระเจ้าอชาตศัตรู
6. พระโมคคัลลานะ และ พระสารีบุตร
7. พระมหากัสสปะ
8. หมอชีวกโกมารภัจจ์
9. พระสังกัจจายน์
10. นางวิสาขา และ อนาถบัณฑิกเศรษฐี
11. องคุลิมาล

แต่ด้วยเนื้อหาบางส่วนซ้ำซ้อน จึงมีการตัดบทที่ซ้ำซ้อน และมีรายละเอียดปลีกย่อยที่ไม่จำเป็นออกไป แต่ถึงกระนั้นก็ยังไม่พอใจ จึงได้วางแผนเพิ่มเนื้อหา ทั้งเพิ่มจากหนังสือ **พระพุทธเจ้า** ของ **สุภฤกษ์ บุญกอง** และ **เหม เวชกร** แต่ถึงกระนั้นก็ยังไม่พอ เพราะรายละเอียดปลีกย่อยบางส่วนก็ยังมีเนื้อหาที่คลุมเครือ ไม่กระจ่างชัด จึงได้วางแผนเพิ่มเติมเนื้อหาส่วนพระธรรมเทศนาของพระพุทธเจ้า โดยอิืงเนื้อหาทั้งบทสวดมนต์แปล และที่มีบันทึกในคัมภีร์ **พระไตรปิฎก ฉบับมหาจุฬาลงกรณราชวิทยาลัย** แต่ด้วยเวลาว่างที่มีน้อยลง และกำหนดการออกอากาศที่กระชั้นชิดขึ้นเรื่อยๆ จึงวางแผนตัดแบ่งออกเป็นสองซีซั่น โดยในซีซั่นแรก จะจบลงในเหตุการณ์ที่พระพุทธเจ้าโปรดปัญจวัคคีย์ แล้วเหตุการณ์หลังจากนั้น จะถูกนำมาสร้างต่อในซีซั่น 2

### การคัดเลือกผู้ให้เสียงพากย์

**อเล็กซานเดอร์ ต้นกล้า** ได้ลงเฟสขอแรงนักพากย์ฝึกหัดมาร่วมสมทบทีมพากย์เพื่อให้เนื้อหาสมบูรณ์ โดยในครั้งนี้ได้นักพากย์มืออาชีพอย่าง น้าต๋อง พงศกร ร่วมพากย์เสียงสมทบในบท **พระเจ้าสุทโธทนะ (วัยชรา)**